1. דרושה בת חרוצה שלוח נקי יהיה תפקידה- לאחר השיעור, לאחר הפסקה, הלוח יהיה לבן ונקי, מוכן לכתיבה.

2. דרושה בת זריזה, מסיימת ראשונה עבודות בכיתה, ואת הגזירות של כולן אחת ושתיים לפח תשליך בינתיים. יש לציין שזו הבת תעשה זו בנחת, וברגיעה כדי שלא תגרם הפרעה בצידה.

3.דרושה בת חרוצה שאוהבת למזכירות לעלות בריצה, לכל עניין ולכל מטרה.

4.דרושה בת אחרית, לניהול גמ"ח אהבת חסד בכיתתנו, לא תשכח את הציוד לסמן, שיהיה ברור שזהו ציוד של כלל הציבור.בגמ"ח ימצאו גם קוקיות וסיכות ביטחון, שלכל בעיה יהיה בעז"ה פיתרון.

5. דרושה בת אכפתית לכתיבת שם על גבי שכפולים לבנות חסרות, וכאשר ישובו לכיתה, לא תשכח להזכירם לקחת את הדפים. כמובן תעשה זו יפה, ובמאור פנים!

7 . דרושה בת יעילה, לסדר את הארון של הכיתה. היא האחראית וזה מתפקידה לדאוג שכל חומש, נביא וספר יעמדו בארון בסדר..

8. דרושה בת זריזה, לשליחויות לכיתות מקבילות בריצה וכן לגנים לכל הנדרש תשלח ותשוב בזריזות לכיתה.

9. דרושה בת צדיקה, שאוהבת את מצוות השבת אבדה בסוף יום, או תחילתו, אם תמצא עט, עיפרון או יומן את בעליו תחפש ותחזיר בזמן.

10. דרושה בת אחרית וחרוצה, שאת רכוש בית הספר תשמור בשמחה, בסוף יום אורות ומזגן היא תכבה, בלי לשכוח כמובן.

11. דרושה אחראית על מצלמת בית הספר. בכל אירוע, פעילות תזכיר למורה לצלם במצלמה! גם תביא ותחזיר אותה.

12. דרושה בת יקרה, שאת התאריך על הלוח תרשום בלי שכחה. וכדי שתהדר גם בשם הפרשה.

13. דרושה בת חביבה, לחלוקת שכפולים לבנות הכיתה. בזריזות במהירות מתייצבת כנדרש.

15. דרושה בת נחמדה, להעברת טלפונים לבנות הכיתה, המורה לה הודעה תודיע והיא את הקשר תמשיך ותשפיע.

16. דרושה בת אכפתית שאת חברותיה אוהבת, להזכיר לבנות הכיתה להתקשר לחברה שנעדרה. (וגם להזכיר לאחראית שיכפולים ולמורה לדאוג לה).

**כל בת שאת תפקידה בנאמנות ממלאה, יוצרת בכיתה אווירה נעימה.**

וזוכה בברכה "כל העוסקים בצרכי ציבור באמונה הקדוש ברוך הוא ימלא שכרם"

* את התפקידים יש למלא בדייקנות, המורה לא תזכיר לבת את תפקידה.
* אתן החברות אחת את השנייה לתפקידכן מדרבנות,
* המורה יכולה למלא מחליפה מכל סיבה שהיא לבת שלא עומדת בקריטריונים.
* אין להרים את הקול על בת ששוכחת אלא להזכירה בטוב דעת ובנחת.
* התפקידים אינם במקום תורנות קבועה של ניקיון הכיתה בהפסקות.

**קול קורא לתורנית,**

**תורנית יקרה, אני יודעת שאת מאוד עסוקה, וסוף סוף רוצה קצת שקט בהפסקה. אני יודעת שאת רק ילדה וילדות לא תמיד חושבות על ניקיון ואווירה, אני יודעת שאת בקושי מסתכלת עלי, ובעצם את יותר דורכת עלי, ולא בשביל להעליב חלילה, אלא סתם כך כי לכך נוצרתי.**

**אני גם יודעת שאת שוכחת אותי שלא בכוונה רעה, ושבכלל, גם את מעדיפה לראות אותי נקייה, אם הייתה לך בחירה.**

**אבל, כואב לי מאוד המצב הזה. ואני כבר לא יכולה יותר לסבול.**

**בתחילת שנה, חיכיתי בציפייה, ראיתי איך נכנסת עם כל החברות, וידעתי שאיתך, אני יכולה להיות רגועה. אני רוצה להיות איתך גלויה.. תורנית יקרה שלי. קצת התאכזבתי מהיחס הקר, כאילו אני אוויר או אולי שום דבר, אני דנה אותך לכף זכות, אבל עכשיו, הגיע תורי, אנא הקשיבי רגע גם לי.**

**המורות הכבודות שלכיתה שלך נכנסות, מעיפות מבט ומיד מטיחות:**

**"כאן אי אפשר ללמוד" "האם זוהי צורה של כיתה?!"**

**ומורה אחת נכבדה במיוחד לכיתה לא צעדה אפילו צעד אחד, רק בדלת עמדה ובידה למטאטא סימנה..**

**ואני מסמיקה, נכלמת ומאוד מבוישת, שואלת בקול נרגש: מדוע בשיעור שעבר זרקו עלי חמש תלמידות נייר משומש?**

**ומה אני אשמה שמרוב לכלוך כבר כבדה הנשימה? וצבעי הבהיר הנאה, בכתמים חומים, כעורים התמלא? ותגידו לי אתן, איך ארגיש אם על גופי שולחנות מרקדים חיש חש חיש, ימינה ושמאלה ולכל כיוון, האם זה נעים כך לשמור על איזון??**

**אז תורנית חביבה, יקרה, זכרי, שזו מצווה נפלאה! עשי זו לך, למורה ולכל הכיתה, את התורנות שלך קחי יותר ברצינות, ואת המטאטא הרימי בקביעות, השולחנות הנכבדים שבשיעור לעיתים רוקדים, יכולים בהפסקה להתיישר, ועל כל קושי אפשר לגשר! אני מבטיחה לך, שהמאמץ שלך יוביל תוצאות נפלאות, ובמקום מקום פרוע ומבולגן יהיה פתאום נעים ומאורגן. את השינוי ירגישו כולן, ואת תשמחי כי הכל יהיה בזכותך! כן בזכותך!!**

**ואל תדאגי על הזמן, כי התחילי והסתכלי על השעון, אם את המטאטא את מרימה בבטחה, תוך חמש דקות הכיתה נקייה, ושוב להפסקה את לשוב יכולה.**

**תורנית.. אל תשכחי אותי, זכרי שאני תמיד זוכרת להיות שם כדי שיהיה לך על מה לדרוך.**

**אני בטוחה שאראה נפלאות ממך,**

**באהבה גדולה, ובציפייה לשינוי מבורך, הריצפה.**